Kate & Allie

Kate & Allie on yhdysvaltalainen tilannekomediasarja, jota esitettiin Yhdysvalloissa 13. maaliskuuta 1984 – 22. toukokuuta 1989. CBS-kanava lähetti Kate & Allien ensi alkuun täytesarjana ja oli tilannut aluksi vain kuusi jaksoa, mutta sekä kriitikkojen että katsojien myönteinen vastaanotto vakuuttivat CBS:n tilaamaan kokonaisen kauden syksyllä 1984 alkavaan esityskauteen. Sarjan tekijä on Sherry Coben.O'Connor, John J. "'KATE & ALLIE,' ABOUT 2 DIVORCED WOMEN, ON CBS", The New York Times, 19.03.1984. Viitattu 30.06.2009. "Created by Sherry Coben, the series has been fortunate enough to attract some first-rate 

talent, in front of and behind the cameras."

 Asetelma 
Sarjan pääosissa ovat Susan Saint James vapaamielisenä Kate McArdlenä ja Jane Curtin Katen perinteikkäämpänä lapsuudenystävänä Allie Lowellina. Sarja alkaa siitä, kun ystävykset päättävät muuttaa asumaan yhteen New York Cityn Greenwich Villageen kummankin avioeron jälkeen ja kasvattaa perheensä yhdessä. 

Sarjan sivuosissa ovat Ari Meyers (Emma), Frederick Koehler (Chip) ja Allison Smith Allien (Jennie). 

Sekä Kate että Allie tapailevat miehiä säännöllisesti, mutta heidät kuvataan vahvoina ja itsenäisinä naisina, mikä sarjan alkaessa oli vielä varsin uutta amerikkalaisessa televisiossa. Toisin kuin menestyksekkäät uranaiset aikaisemmissa TV-sarjoissa, Kate ja Allie osaavat pelata miesten peliä seurusteluviidakossa mutta eivät kuitenkaan ole avioliittoa vastaan, jos vain sopiva kumppani sattuisi löytymään.

Kate & Allie on yksi kaikkein suosituimmista sarjoista 1980-luvun Yhdysvalloissa – niin katsojien kuin kriitikoidenkin silmissä. Viimeistä kautta lukuun ottamatta se oli jatkuvasti TOP 20 -listalla. Curtin voitti kaksi Emmy-palkintoa parhaasta naispääosasta komediasarjassa ja Saint James oli ehdolla kolme kertaa samassa sarjassa.

 Enemmän sarjasta 

Sarjan alussa Kate työskentelee matkatoimistossa, kun taas Allie on kotona ja huolehtii taloudenhoidosta. Kateen liittyvät juonet käsittelevät usein hänen pyrkimystään tulla vakavasti otetuksi työpaikallaan. Allie puolestaan taistelee entistä kotirouvaelämäänsä vastaan ja pyrkii olemaan itsenäisempi sekä varmempi itsestään. Sarjan viidennellä kaudella Kate ottaa lopputilin ja yhdessä Allien kanssa he perustavat pitopalveluyrityksen.

Sarjan toiseksi viimeisellä kaudella Allie seurustelee urheilutoimittaja Bob Barskyn (Sam Freed) kanssa, joka kosii Allieta kauden päätösjaksossa. Avioiduttuaan Allie ja Bob muuttavat uuteen asuntoon viimeisen kauden aikana. Bob kuitenkin saa töitä, joihon liittyy säännöllistä matkustamista, joten Kate muuttaa myös uuteen asuntoon. Tämä radikaali ympäristön muutos jätti katsojat kylmiksi <ref name="mbc">[http://www.museum.tv/archives/etv/K/htmlK/kateandalli/kateandalli.htm Kate and Allie]  Museum of Broadcast Communicationsin sivustolta. Viitattu 30.06.2009.</ref> eikä CBS halunnut enää tilata 7. kautta.

Päähenkilöt
 Susan Saint James – Katherine Elizabeth Ann "Kate" McArdle
 Jane Curtin – Allison "Allie" Lowell. Curtin ja Saint James olivat aikaisemmin näytelleet yhdessä elokuvassa Superkeikka (1980).
 Ari Meyers – Emma McArdle, Katen tytär. Meyers lähti sarjasta viidennen tuotantokauden alussa opiskellakseen Yalen yliopistossa. Hän kuitenkin palasi kauden päättäneeseen 100. (muistelu)jaksoon.
 Frederick Koehler – Charles "Chip" Lowell, Allien poika
 Allison Smith – Jennie Lowell, Allien tytär
 Sam Freed näytteli kolmea eri henkilöä sarjan kuluessa. Ensimmäisellä kaudella hän näyttelee naimisissa olevaa vaaliehdokasta Jonathan Contia, joka flirttailee Allien kanssa. Kolmannen kauden lopulla hän näytteli Keithiä jaksossa Late Bloomers. Viimeisten kausien aikana hän oli Bob Barsky, Allien poikaystävä ja myöhemmin aviomies. 
 Wendie Malick - (Tunnetaan parhaiten sarjasta Just Shoot Me!) Näytteli Allien ex-miehen Charlesin uutta vaimoa Claire. Rooli oli yksi hänen uransa ensimmäisistä.
 Tuotanto 
Käsikirjoituksen alkuperäinen nimi oli Two Mommies (Kaksi äitiä) ja Saint James tarttui siihen hanakasti, sillä sarjan ansiosta hänen ei tarvinnut muuttaa perheineen pois Connecticutin Litchfieldistä. Kate & Allien kuvauspaikkoja olivat Ed Sullivan Theateriin rakennettu äänistudio, Teletape Studios (West 81st Street) ja Broadway in New York Cityssä.http://www.people.com/people/archive/article/0,,20131617,00.html . Viitattu 30.06.2009.

Jaksot alkoivat lyhyehköllä dialogikohtauksella, jossa Saint James ja Curtin kommentoivat suurkaupungin elämää. Ulkokuvaukset tehtiin Manhattanilla ja ne olivat ilman taustanaurua. Tunnussävel Friends (John Lefler ja Ralph Schuckett) soitettiin instrumentaaliversiona alkutekstien aikana samalla kun kuvassa näkyi Empire State Building. Lopputekstien aikana kuultiin myös laulun sanat: "just when you think/you're all by yourself/you're not." (juuri kun kuvittelet/olevasi aivan yksin/et olekaan).

CBS ei halunnut, että katsojat ajattelisivat Kate ja Allien olevan lesboja. CBS:n johtoportaan painostuksesta tuottajat joutuivat näyttämään jokaisen jakson lopussa, kuinka kumpikin menee nukkumaan omaan makuuhuoneeseensa.

Saint James oli raskaana 4. kauden kuvausten aikana. Raskaus salattiin kuvaamalla häntä pöydän takana, vuoteessa tai vaahtokylvyssä. Poikkeuksena on takaumajakso, jossa sekä Kate että Allie ovat raskaana.

1987 lähetettiin jakso, joka oli tuotettu yhdessä kodittomien avustusjärjestön (Coalition for the Homeless) kanssa, ja se kuvattiin kokonaisuudessaan Manhattanin kaduilla. Jakso kuvattiin myös siksi, että Saint James ei kyennyt näyttelemään, koska oli joutunut sairaalaan virtsakivitaudin takia. Jaksona aikana rahansa ja avaimensa taksiin unohtanut Allie yrittää epätoivoisesti palata kotiinsa.A TV Sitcom Takes to the Streets, The New York Times 12.09.1985. Viitattu 30.06.2009.

Sarjan viimeinen kausi kärsi käsikirjoittajien vuoden 1988 lakon johdosta.

 Ikimuistoisia jaksoja 

 Reruns. Allie (Jane Curtin) nukahtaa myöhään illalla television ääreen ja näkee unta, että hän ja Kate ovat I Love Lucy- ja The Mary Tyler Moore Show -sarjojen vanhoissa jaksoissa.

Katsojaluvut
Sarjan sijoitukset katsotuimpien ohjelmien listalla (Nielsen Media Researchin mukaan):

 1983–1984: 8.
 1984–1985: 17.
 1985–1986: 14.
 1986–1987: 19.
 1987–1988: 19.
 1988–1989: 82.

Christine R. Catron kirjoittaa esseessään (Museum of Broadcast Communications: Encyclopedia of Television), että viimeisen kauden katsojalukujen putoaminen johtuisi siitä, että sarjan alkuasetelma oli viety päätökseen, kun Allie edellisen kauden lopulla vastasi myöntävästi Bob Barskyn kosintaan.

Syndikointi
Yhdysvaltain esitysoikeuksia myy NBC Universal Television Distribution. FremantleMedia omistaa kansainväliset esitysoikeudet, koska se omistaa Thames Televisionin ja sitä kautta Alan Landsburg Productionsin ja Reeves Entertainment Groupin tuottamat sarjat.

 DVD-julkaisut 
Yhdysvallat
Universal Studios Home Entertainment julkaisi Kate & Allien ensimmäisen tuotantokauden DVD:llä ainoastaan Yhdysvalloissa toukokuussa 2006. Tammikuussa 2007 julkaistun arvostelun mukaan sarja ei ole kestänyt ajan hammasta hyvin:Those Two ’80s Heroines, Tough as Toenails, DVD-arvostelu, The New York Times 07.01.2007. Viitattu 30.06.2009.:
Kaksi vuosikymmentä sitten Kate oli pieni sensaatio: kaksi sinkkunaista kasvattavat lapsensa yhdessä lähes ilman minkäänlaista tukea ex-miehiltään. Tuolloin – 1984 – katsotuimmat TV-sarjat olivat Dynastia ja Dallas ja se riitti tekemään Katestä & Alliestä feministisen sarjan. Ajat ovat muuttuneet. Sarjan juuri DVD:llä julkaistut kuusi ensimmäistä jaksoa vaikuttavat vanhanaikaisilta ja paikoin varsin sokerisilta. Sarjassa halaillaan ja opitaan paljon – mikä vanhentaa komediasarjaa huomattavasti Seinfeldin'' jälkeisessä tilannekomediamaailmassa. 

Kanada
Kanadassa Visual Entertainment on julkaissut ensimmäiset viisi tuotantokautta DVD:llä. Kuudes ja viimeinen kausi julkaistaan 4.08.2009.  

DVD:n nimi JaksojaJulkaisupäivämäärä The Complete First & Second Seasons28 6.06.2006 The Complete Third Season23 6.02.2007 The Complete Fourth Season25 3.07.2007 The Complete Fifth Season24 9.09.2008 The Complete Sixth Season22 4.08.2009

Lähteet

 Aiheesta muualla 

Kate & Allie  TV.comissa 

Luokka:Yhdysvaltalaiset televisiosarjat
Luokka:Tilannekomediat
Luokka:Elokuvat ystävyydestä